《西江月（寿吴景年）》
宋代·陈著

箫玉和鸣云里，彩衣娱舞风前。好从龟鹤同长年。看取蟠桃结遍。

事业都随分定，儿孙也靠心传。隐耕窗下腹便便。相去神仙不远。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。